Na osnovu članka 20. Statuta Udruge za mali nogomet Split, Skupština Udruge, na sjednici održanoj 29.08.2011.godine, donijela je

D I S C I P L I N S K I  P R A V I L N I K

I. OPĆE ODREDBE

Članak 1.

Disciplinski pravilnik Udruge za mali nogomet Split (u daljnjem tekstu: Pravilnik) propisuje postupak i mjere za kažnjavanje igrača i ekipa malog nogometa, sudaca, delegata, mjeritelja vremena, voditelja, predstavnika ekipa i ostalih članova Udruge za mali nogomet Split (u daljnjem tekstu: UMN) koji prekrše Pravila malonogometne igre i sportskog ponašanja te se ogriješe o odredbe Statuta ili pravilnika UMN.

Članak 2.

Nepoznavanje Statuta, Pravilnika i ostalih propisa UMN, ne oslobada odgovornosti prekršitelja.

Članak 3.

Odredbe ovog Pravilnika primjenjuju se na igrače, ekipe, suce, delegate, mjeritelje vremena, službene osobe i sve ostale članove UMN Split.

II. DISCIPLINSKE MJERE (SANKCIJE)

Članak 4.

Za učinjene disciplinske prekršaje svih sudionika malonogometnih utakmica,kao i ostalih članova UMN, izriču se sljedeće disciplinske mjere:

· Opomena ili supenzija,
· zabrana igranja i vođenja prvenstvenih ili kup utakmica na određeno vrijeme ili određenog broja utakmica,

· isključenje iz UMN.

Osim navedenih disciplinskih mjera, ekipama se još izriču mjere negativnih bodova, kao i vraćanja u prvi sljedeći niži stupanj natjecanja, a sucima, delegatima i mjeriteljima vremena zabrana obavljanja dužnosti suca, delegata ili mjeritelja te skidanje sa sudačke, delegatske ili liste mjeritelja vremena.

Članak 5.
Sve disciplinske mjere ili sankcije iz ovog Disciplinskog pravilnika donosi Disciplinski sudac potpuno neovisno, osim u slučaju kada se radi o isključenju ekipe ili člana iz UMN.

Članak 6.

Opomena

Disciplinska mjera opomene izriče se za disciplinske prekršaje koji su učinjeni pod takvim olakšavajućim okolnostima, da ih čine osobito lakim.

Suspenzija

Disciplinska mjera suspenzije izriče se za prekršaje za koje se određuje sankcija na određeno vrijeme. Suspenzija traje najduže 30 dana, a može biti produžena za još najviše 30 dana odlukom Upravnog odbora. 

Suspenziju službenim osobama izriče Stručna komisija ili organ koji vodi natjecanje ili Upravni odbor odnosno Disciplinski sudac ako su se ogriješili o odredbe ovog Pravilnika.   

II.a) DISCIPLINSKE MJERE IGRAČIMA  

Članak 7.

Disciplinske mjere igračima dijele se na:

· automatske kazne zabrane igranja,

· kazne zabrane igranja određenog broja utakmica,
· kazne zabrane igranja na određeno vrijeme,
· isključenje iz UMN.

Automatska kazna zabrane igranja

Automatska kazna zabrane igranja jedne prvenstvene utakmice nastaje poslije svake treće sudačke javne opomene koju igrač dobije na prvenstvenim utakmicama tijekom natjecateljske sezone.

Javna opomena iz jedne ne prenosi se u slijedeću natjecateljsku sezonu.

Automatska kazna zabrane igranja utakmice dobivena na prvenstvenim utakmicama, izdržava se samo na prvenstvenim utakmicama. Automatsku kaznu nastalu na posljednjoj prvenstvenoj utakmici odigranoj u jednoj natjecateljskoj sezoni, igrač ce izdržati na prvoj prvenstvenoj utakmici u sljedećoj natjecateljskoj sezoni.

Automatsku kaznu zabrane igranja jedne prvenstvene utakmice igrač nije izdržao ako je njegova momčad utakmicu predala bez borbe (par forfait), kao i ako je utakmica poništena i odredeno njeno ponovno odigravanje. Igrač ekipe koja je dobila utakmicu bez borbe (par forfait) izdržao je automatsku kaznu zabrane igranja jedne prvenstvene ili kup utakmice.

Igraču koji je isključen iz igre na prvenstvenoj ili liga kup utakmici ili mu je izrečena druga javna opomena na istoj, pa bude isključen iz igre, suspendiran je na prvoj slijedećoj prvenstvenoj ili liga kup utakmici. Disciplinski organ utvrdit ce konačnu odluku o visini kazne.

Ukoliko disciplinsko tijelo u disciplinskom postupku utvrdi da član Udruge koji je isključen nije počinio prekršaj zbog kojeg je isključen, ukinuti će suspenziju.

Brigu i svu odgovornost o evidenciji i pridržavanju ovog pravila snose ekipe budući da je svaka ekipa dužna sama voditi evidenciju opomenutih i isključenih igrača.

Sve kazne zabrane igranja na određeno vrijeme, odnose se na zabranu igranja, vođenja ekipa, predstavljanja ekipa odnosno obavljanja funkcija unutar ekipe.
Članak 8.

Kazna zabrane igranja određenog broja utakmica

Ova odluka donosi se na osnovu crvenog kartona ili naknadno utvrđenih okolnosti po prijavama.

Zabrana igranja se može izreći u visini do 5 utakmica i odnosi se na utakmice u onoj ligi u kojoj je igrač zaslužio kaznu.

Kazna se izriče zbog prekršaja kao što su:

· grubi start na protivničkog igrača bez težih posljedica,

· psovanje i vrijeđanje protivničke momčadi, sudaca, delegata, suigrača, gledatelja,
· nesportsko ponašanje prema službenim osobama i UMN Split, nepristojne geste i pokreti, sve radnje koje štete ugledu UMN,  na način da izazivanju igrača, suigrača, gledatelja,
· spriječavanje prekršajem igrača u izglednoj prilici za postizanje pogotka bez težih posljedica,

· nastup pod suspenzijom, izrečenom kaznom ili nastup za ekipu za koju nije registriran,

· prekid igre krivnjom jednog ili više članova ekipe, a igra ne bude nastavljena,

· ponavljanje lakših disciplinskih prekršaja,
· izazivanje igrača svoje ili protivničke momčadi guranjem, povlačenjem i slično

Članak 9.

Kazne zabrane igranja na određeno vrijeme
Disciplinski sudac izreče kaznu zabrane igranja u trajanju do 2 ( dvije ) godine. Kazne zabrane igranja se odnose na sva natjecanja u organizaciji UMN-a.

Mjere se izriču zbog:

· grubog prekršaja nad protivničkim igračem sa težim posljedicama,

· težeg nesportskog ponašanja,

· udaranja, fizičkog nasrtaja ili pokušaja fizičkog napada na protivničkog igrača, suca, delegata, mjeritelja vremena, službenu osobu, gledatelja ili bilo kojeg drugog člana UMN u igralištu ili izvan igrališta, 

· naguravanja, odgurivanja, psovanja, vrijeđanja ili prijetnje sucu u igralištu ili izvan igrališta,

· krivotvorenja isprava,

· ponavljanja disciplinskih prekršaja,

· ostalih disciplinskih prekršaja koji nisu regulirani ovim Pravilnikom.

Ukoliko je prekršaj počinjen pljuvanjem na na protivničkog igrača, suca, delegata, mjeritelja vremena, službenu osobu, gledatelja ili bilo kojeg drugog člana UMN u igralištu ili izvan igrališta, smatra se da je počinio teže nesportsko ponašanje.

Članovi UMN koji su kažnjeni vremenskom kaznom zabrane igranja, vodenja ili predstavljanja ekipe većom od 3 mjeseca, ne mogu sudjelovati u radu bilo kojega tijela UMN niti obavljati funkcije u UMN za sve vrijeme trajanja kazne. 

Pravo žalbe na odluku Disciplinskog suca o kazni zabrane igranja na određeno vrijeme rješava Upravni odbor UMN, kao disciplinski organ drugog stupnja i njegova odluka je konačna.  

Članak 9a.

U vremenske kazne zabrane igranja, vođenja, predstavljanja ekipa ili obavljanja dužnosti u UMN koje su manje od 10 mjeseci, ne računa se vrijeme ljetne stanke.

Ljetna stanka je vrijeme između dvije natjecateljske sezone, a računa se od zadnje utakmice bilo kojeg natjecanja (liga, kup, majstorica, ...) jedne sezone do prve utakmice bilo kojeg natjecanja sljedeće sezone.

Članak 10.

Kazna isključenja iz UMN

Odluka o isključenju iz UMN Split izriče se za izrazito teške povrede ovog Pravilnika. Odluku o isključenju donosi Upravni odbor na svojoj prvoj sljedećoj sjednici, a na prijedlog Disciplinskog suca.
Mjera se izriče zbog:

· teškog fizičkog napada na suca, delegata, mjeritelja vremena, službenu osobu, suigrača, protivničkog igrača, gledatelja ili bilo kojeg drugog člana UMN,

· ostalih teških disciplinskih prekršaja.
Odluka o isključenju iz UMN iz ovog članka odnosi se na sve članove UMN bez obzira u koju su funkciju obavljali i koga predstavljali u trenutku učinjenog disciplinskog prekršaja opisanog ovim člankom.

Isključeni član briše se iz članstva u UMN i isti ne može sudjelovati u radu bilo kojega tijela UMN niti obavljati funkcije u UMN.

II.b) DISCIPLINSKE MJERE EKIPAMA  

Članak 11.

Zabrana igranja utakmice

Ovu odluku donosi Upravni odbor UMN ili organ koji rukovodi natjecanjem ukoliko ekipa nije ispunila preduvjete za početak utakmice (uplata članarine, jednoobrazni dresovi...). Uz kaznu zabrane igranja utakmice, ekipa se sankcionira temeljem članka 12. ovog Pravilnika (neopravdano nenastupanje). 
Članak 12.

Negativni bodovi

Ekipa koja jedanput neopravdano ne nastupi na utakmici stalnog natjecanja biti će kažnjena sa 1 (jednim) negativnim bodom.

Ekipa koja dva puta u istoj natjecateljskoj sezoni neopravdano ne nastupi na utakmici stalnog natjecanja biti ce kažnjena sa 4 (četiri) negativna boda.

Ako se utakmica prekine krivnjom jednog ili više igrača jedne momčadi, pa igra ne bude nastavljena, ekipa čiji su igrači skrivili prekid, biti ce kažnjena sa 3 (tri) negativna boda.

Ako na utakmici nastupi igrač koji nema pravo nastupa, ekipa koja je takvog igrača prijavila u momčad biti će kažnjena sa 2 (dva) negativna boda.

Ekipa koja pri registraciji svjesno daje netočne podatke, kažnjava se sa 4 (četiri)negativna boda.

Sve gore spomenute kazne negativnih bodova primjenjuju se u sezoni u kojoj je ekipa napravila disciplinski prekršaj zbog kojega je kažnjena.

Uz sve navedene kazne negativnih bodova, ekipa koja u posljednja 4 (četiri) kola prvenstvene sezone neopravdano ne nastupi u barem jednoj utakmici, dodatno se kažnjava sa 3 (tri) negativna boda koja se primjenjuju u narednoj natjecateljskoj sezoni. 
Ukoliko je odigrano posljednje kolo prvenstvenog natjecanja, a disciplinski prekršaj iz stavka 3. ovog članka se dogodi na utakmici koju organizira UMN (kup ili neko drugo natjecanje), ekipa čiji su članovi skrivili prekid, kažnjava se sa 3 (tri)negativna boda koja se primjenjuju u narednoj natjecateljskoj sezoni.

Članak 13.

Prelazak u niži stupanj natjecanja

Ukoliko se ekipa pismeno izjasnila da odustaje od natjecanja, a igrači su podmirili svoje članske obaveze prema Udruzi, ekipa iduće godine ima pravo nastupa u prvom sljedećem nižem stupnju natjecanja.

Članak 14.

Isključenje iz UMN 

Ekipa koja 3 (tri) puta neopravdano ne nastupi u istoj natjecateljskoj sezoni biti ce kažnjena isključenjem iz UMN.

Odluku o isključenju ekipe iz UMN donosi Upravni odbor.

Ukoliko je ekipa zlouporabila prava i ovlasti (prepustanje mjesta u ligi drugoj ekipi), a to zaključi Upravni odbor, ekipe koje su sudjelovale u disciplinskom prekršaju opisanom ovim stavkom biti će kažnjene isključenjem iz UMN, odlukom Upravnog odbora UMN.

II.c) DISCIPLINSKE MJERE VODITELJIMA I PREDSTAVNICIMA EKIPA

Članak 15.

Zabrana vođenja (predstavljanja) ekipa određenog broja utakmica

Mjera zabrane vođenja ili predstavljanja ekipe može se izreći u visini do 5 utakmica u istom natjecanju gdje je i nastala. Ova mjera se izriče na osnovu udaljavanja s igrališta ili naknadno utvrđenih okolnosti po prijavama.
Ova mjera se izriče ako je voditelj ili predstavnik ekipe:

· vrijeđao suca, delegata, mjeritelja vremena, protivničku ekipu, svog igrača, gledatelja ili bilo kojeg drugog člana UMN na igralištu ili izvan igrališta,

· nesportski ponašao prema sucu za vrijeme igre, poslije igre na igralištu ili izvan njega na način da ga psuje ili da mu prijeti,

· nesportskim ponašanjem ometao normalno odvijanje utakmice,

· neopravdano ulazio u igralište,

· na službenoj utakmici vodio ili predstavljao ekipu za koju nije registriran,

· uništio ili nije želio potpisati zapisnik o utakmici,

· tražio da ekipa napusti teren, a kasnije nije utvrđen opravdan razlog,

· obmanuo delegata kod prijavljivanja igrača,

· udaljen sa klupe od strane suca. 

Članak 16.

Zabrana vođenja (predstavljanja) ekipa na određeno vrijeme

Mjera  zabrane vođenja ili predstavljanja ekipe može se izreći u trajanju do 2 (dvije) godine. Ova mjera se izriče na osnovu udaljavanja s igrališta ili naknadno utvrđenih okolnosti po prijavama. Kazna zabrane vođenja ili predstavljanja ekipe odnosi se na sva natjecanja u organizaciji UMN.

Ova mjera se izriče zbog:

· udaranja, fizičkog nasrtaja ili pokušaja nasrtanja na protivničkog igrača, suca, delegata, mjeritelja vremena, suigrača, službenu osobu, 

· gledatelja ili bilo kojeg drugog člana UMN u igralištu ili izvan njega,

· naguravanje, odgurivanje, psovanje, vrijeđanje ili ozbiljna prijetnja sucu u igralištu ili izvan igrališta,
· težeg nesportskog ponašanja,
· krivotvorenja isprava,

· ponavljanja prekršaja za koje se izriče manja kazna,

· ostalih disciplinskih prekršaja koji nisu regulirani ovim Pravilnikom.

Ukoliko je prekršaj počinjen pljuvanjem na na protivničkog igrača, suca, delegata, mjeritelja vremena, službenu osobu, gledatelja ili bilo kojeg drugog člana UMN u igralištu ili izvan igrališta, smatra se da je počinio teže nesportsko ponašanje.

II.e) DISCIPLINSKE MJERE SLUŽBENIM OSOBAMA  

Članak 17.

Ocjenjivanjem kvalitete sudenja, radom delegata i mjeritelja vremena rukovodi Stručna komisija.

Upravni odbor UMN nadgleda rad Stručne komisije i predstavlja drugostupanjsko tijelo.

Kazne službenim osobama regulirane su Disciplinskim pravilnikom za službene osobe koji donosi Upravni odbor.

III. DISCIPLINSKA TIJELA

Članak 18.

Disciplinski sudac

Disciplinskog suca imenuje i razrješava Upravni odbor UMN.

Disciplinski sudac dužan je u utvrdenom roku donositi odluke držeći se pravila i rokova propisanih u Pravilniku.

Disciplinski sudac donosi sljedeće odluke o:

· kazni zabrane određenog broja utakmica za igranje, vođenje ili predstavljanje ekipa,

· vremenskoj kazni zabrane igranja, vođenja ili predstavljanja ekipa,

· negativnim bodovima ekipama.

Ukoliko Disciplinski sudac svjesno krši propise određene ovim Pravilnikom, Upravni odbor ga može kazniti kaznom isključenja iz UMN.

Na odluku o isključenju iz UMN Disciplinski sudac može se žaliti Skupštini.

Članak 19.

Upravni odbor

Upravni odbor je dužan u utvrđenom roku donositi odluke držeći se Disciplinskog pravilnika. Upravni odbor kao tijelo drugog stupnja UMN Split donosi odluke:

· o isključenju člana ili ekipe iz UMN Split na prijedlog Disciplinskog suca, 

· o žalbama na rješenja Disciplinskog suca u prvostupanjskom postupku protiv igrača, vopditelja, predstavnika ekipa i malonogometnih ekipa.Žalbe se odnose na: negativne bodove ekipama, kazne zabrane igranja određenog broja utakmica, te kazne zabrane igranja na određeno vrijeme.

Članak 20.

Skupština

Skupština donosi odluke o izvanrednom ublažavanju kazne.
Članak 21.

Stručna komisija

Stručnu komisiju imenuje je i razrješava Upravni odbor UMN.

Ukoliko član Stručne komisije svjesno krši propise određene ovim Pravilnikom Upravni odbor ga može kazniti kaznom isključenja iz UMN.

Na ovu odluku o isključenju iz UMN kažnjeni član se može žaliti Skupštini.

Sve ostale kazne službenim osobama regulirane su Disciplinskim pravilnikom za službene osobe UMN.
Članak 22.

Odluke disciplinskog tijela

Svaka odluka tijela koje je donilo disciplinsku mjeru mora biti objavljena u biltenu natjecanja.

Ukoliko odluka nije objavljena, disciplinska mjera nije na snazi, već počinje teći danom njene objave.

Disciplinsko tijelo dužno je svaku izrečenu odluku dostaviti ekipi na prvoj slijedećoj utakmici po izricanju odluke.

Kazna teče od dana donošenja odluke. Ako je kažnjeni igrač bio suspendiran, kazna teče od dana kada je nastupila suspenzija. 

Ured UMN dužan je obavijestiti voditelja ili predstavnika ekipe čiji je član suspendiran ili kažnjen, a nastupa sa dvojnom registracijom, a disciplinski prekršaj je učinio nastupajući za drugu ekipu. 

Ukoliko ured nije predočio odluku voditelju ili ekipi, takva ekipa ne snosi nikakve kaznene mjere već samo kažnjeni član.

Ured UMN dužan je pratiti po službenoj dužnosti izvršenje kazne.

Disciplinsko tijelo može na svojoj sjednici upisati disciplinsku mjeru koja je bila izrecena na utakmici, a nije uvedena u zapisnik sa utakmice. Po naknadnom upisivanju disciplinske mjere ured UMN dužan je obavijestiti voditelje ili predstavnike ekipa koje su odigrale utakmicu na kojoj nije bila upisana u zapisnik izrečena disciplinska mjera.   

Članak 23.

Tijelo višeg stupnja može odluku o disciplinskom prekršaju potvrditi, preinačiti ili ukinuti.

Članak 24.

Rokovi
Sva disciplinska tijela koja donose odluke o disciplinskim mjerama, u svojoj domeni, dužni su iste donijeti u skladu sa primjenom i visinom izrečene disciplinske mjere.
IV. DISCIPLINSKI POSTUPAK  

Članak 25.
Prijava o prekršaju

Prijave mogu podnositi suci, delegati, mjeritelji vremena, ekipe, Disciplinski sudac, Upravni odbor i svi ostali članovi UMN.

Prijave za djelo učinjeno na utakmici predaje se u ured UMN najkasnije 48 sati nakon završetka utakmice (isključeni dani kada ured UMN ne radi).

Ured UMN dužan je odmah po zaprimanju prijave telefonskim putem obavijestiti prijavljeni subjekt o prijavi, a ako se radi o prijavi protiv člana ekipe, potrebno je obavijestiti i predstavnika ili voditelja ekipe o prijavi (iskljuceni dani kad ured UMN ne radi).

Članak 26.
Odlučivanje o prijavi
Na osnovu zaprimljene prijave, disciplinsko tijelo može:

· prijavu odbaciti (ako nema elemenata disciplinskog prekršaja, ako je
izjavljena od neovlaštene osobe i dr.),          
   -  pokrenuti disciplinski postupak.  

Članak 27.

Očitovanje (ispitivanje) okrivljenika
Disciplinsko tijelo može zatražiti pismeno očitovanje okrivljenika, a može ga i pozvati i na saslušanje o prijavi koja mu se stavlja na teret.

Prijavljeni subjekt, dužan je dostaviti svoju izjavu u ured UMN najkasnije 72 sata nakon završetka utakmice (isključeni dani kada UMN ne radi). Ukoliko isti ne dostavi svoju izjavu smatrati će se da je saslušan.
Disciplinsko tijelo je dužno izjavu uzeti u razmatranje prilikom odlučivanja.

Članak 28.

Očitovanje (ispitivanje) svjedoka

Disciplinsko tijelo može tražiti pismeno očitovanja svjedoka,a može ga pozvati i  na saslušanje o disciplinskom prekrsaju.

Članak 29.
Prikupljanje ostalih dokaza
Disciplinsko tijelo donosi odluke, izriče kazne na osnovu provedenih dokaza i pribavljenih mišljenja i podataka od službenih osoba i tijela UMN, tijela Ministarstva unutarnjih poslova i drugih državnih tijela kao i neposrednog zapažanja.

Disciplinsko tijelo prilikom provedbe postupka može kao dokaze koristiti lječničke nalaze, druge pisane dokumente, video zapise, fotografije i dr.  

Članak 30.
Rješenje o disciplinskom prekršaju
Svako rješenje o disciplinskom prekršaju mora biti objavljeno službenim priopćenjem uz naznaku od kada kazna počinje teći.

U odluci disciplinskog tijela mora biti navedeno: opis prekršaja, vrsta prekršaja, kazna, obrazloženje i pouka o pravnom lijeku.    

V. ŽALBENI POSTUPAK  

Članak 31.

Rok za žalbe je 8 dana od dana uručenja rješenja. Žalbe se prilažu samo drugostupanjskom tijelu.

Izrečene žalbe na odluke Disciplinskog suca rješava Upravni odbor čija je odluka konačna.
Nepravodobne, nedopuštene i žalbe izjavljene od neovlaštenih osoba, odbacit ce se rješenjem.

Netaksirana i neuredna žalba vraća se žalitelju na dopunu, ispravak ili plaćanje propisane takse i pri tome im se ostavlja kratki rok za intervencije.

Ako u tom roku nedostaci ne budu otklonjeni, žalbeni podnesak odbacuje se rješenjem.
Žalba se predaje u uredu UMN i za nju treba biti uplaćena pristojba.

Žalbu na odluku mogu podnijeti kažnjeni, podnositelji prijave ili izvještaja kao i ekipa čiji je član kažnjen.
Žalba na odluku o kazni ne zadržava provođenje zabrane igranja, vođenja ili predstavljanja ekipe odnosno obavljanja dužnosti u UMN.

Članak 32.
Ponavljanje postupka

Postupak se može ponoviti ako se dokaže da je pravomoćna odluka utemeljena na lažnim dokumentima ili ako postoje nove činjenice, novi dokazi koji mogu utjecati na odluku, a koje tijelo koje donosi odluku prije nije znalo.

Prijedlog za ponavljanje postupka mogu podnijeti svi članovi UMN Split, uz prethodno uplaćenu taksu, kao i disciplinsko tijelo koje je odluku donijelo.

Prijedlog za ponavljanja postupka daje se Upravnom odboru preko Ureda UMN.  

Članak 33.
Izvanredno ublažavanje disciplinske mjere
Izvanredno ublažavanje kazne može donijeti samo Upravni odbor ili Skupština UMN.

Ublažavanje kazne se razmatra po zahtjevu za izvanredno ublažavanje kazne koji je predan u uredu UMN i za kojeg je uplaćena pristojba.

Zamolba za izvanredno ublažavanje kazne može se uputiti samo jednom u tijeku natjecateljske godine, u razmaku minimalno 6 (šest) mjeseci.

Zamolba za izvanredno ublažavanje kazne može se predati nakon odsluženja minimalno 50% kazne.

Upravni odbor može ublažiti kaznu za najviše 30% izrečene kazne.
Ako se zamolba za izvanredno ublažavanje kazne predočava Skupstini ista se dostavlja u ured UMN najkasnije 15 dana prije održavanja sjednice Skupštine.

Osoba kažnjena isključenjem iz UMN, može podnijeti zahtjev za izvanredno ublažavanje kazne, najranije protekom roka od dvije godine od učinjenog prekršaja, a o zahtjevu isključivo odlučuje Skupština.

VI. PRIJELAZNE I ZAVRSNE ODREDBE

Članak 34.

Upravni odbor Udruge za mali nogomet Split ovlašten je da daje upute za primjenu ovog Pravilnika.

Članak 35.

Ovaj Pravilnik stupa na snagu danom donošenja, a objavljuje se u službenim glasilima UMN.

Split, 29.08.2011.

